मुलाजिमों-पेंशनरों ने घेरा बस स्टैंड
पेप्सूरोड ट्रांसपोर्ट कारपोरेशन (पीआरटीसी) में 3 महीनों से पेंशन तनख्वाह मिलने से गुस्साए पेंशनर और मुलाजिमों ने बुधवार को बस स्टैंड गेट पर रैली करके सरकार का पुतला फूंका। पीआरटीसी वर्कर्स यूनियन एटक और पीआरटीसी रिटायर्ड वर्कर्स भाईचारा यूनियन द्वारा तनख्वाह-पेंशन अन्य बकायों को लेकर बस स्टैंड पर जाम लगाकर सरकार के खिलाफ नारेबाजी की गई।
रैली को संबोधित करते हुए कामरेड निर्मल सिंह धालीवाल ने कहा कि पीआरटीसी के कर्मचारी रिटायर्ड मुलाजिम इस समय बड़े वित्तीय संकट से जूझ रहे हैं। इसकी वजह उन्हें 3 महीनों से पेंशन सेलरी की अदायगी नहीं की गई है। इसके चलते मुलाजिमों और पेंशनर्स को घरों का गुजारा करना मुश्किल हो गया है। हर जतन करने के बाद उन्हें सड़क पर उतर कर रोष प्रदर्शन करना पड़ा है। जनरल मैनेजर प्रदीप सचदेवा ने मौके पर आकर मुलाजिमों से मांग पत्र लिया और उनके सभी तरह के भुगतान जल्द कराने का भरोसा दिया। कामरेड निर्मल सिंह धालीवाल ने कहा कि रिटायर्ड मुलाजिमों के 150 करोड़ रुपये से ज्यादा का बकाया सालों से अदा नहीं किया गया है।
कॉन्ट्रैक्ट सिस्टम के अधीन काम कर रहे मुलाजिमों को रेगुलर नहीं किया जा रहा है। पंजाब सरकार पिछले 15 महीनों से मुफ्त सफर सहूलियत के बदले बनते 100 करोड़ रुपये की अदायगी पीआरटीसी को नहीं कर रही है। हर महीने साढ़े 4 करोड़ रुपये पेंशन की अदायगी करने के लिए हाईकोर्ट ने हुक्म भी दिए थे, लेकिन इसके बावजूद यह अदायगी नहीं की गई।
पंजाब सरकार द्वारा भी करीब 115 करोड़ रुपये की रकम की अदायगी भी नहीं की गई है। इसका खामियाजा मुलाजिमों को भुगतना पड़ रहा है। रिटायर होने वालों को एक पैसा नहीं मिलता। मेडिकल बिलों का भुगतान नहीं हो रहा है। यूनियन के प्रधान उत्तम सिंह बागड़ी, भिंदर सिंह, सुखदेव राम, राम सरूप अग्रवाल मोहम्मद खलील ने कहा कि बठिंडा डीपो में हुए घोटाले की जांच कर दोषी अफसरों के खिलाफ कार्रवाई की जाए। इन नेताओं ने कहा कि उनकी यूनियन जल्द ही सरकार के खिलाफ आर-पार की लड़ाई का ऐलान करेगी।
1 घंटे से ज्यादा समय तक लगा रहा जाम, लोग परेशान
बसस्टैंड गेट बंद करके जैसे ही मुलाजिमों ने नारेबाजी शुरू की, वैसे ही बस स्टैंड के अंदर और बाहर जाम लग गया। जो बसें गेट से निकलने वाली थी, वो अंदर ही रह गई। इसके चलते करीबन एक घंटे तक लोगों को परेशान होना पड़ा। लाइटों वाले चौक पर दाेनों तरफ जाम लग गया। मुलाजिम नेताओं ने धरने में भी कहा कि वो लोगों की परेशानी को समझते है, लेकिन वो सरकार की आंखें खोलने के लिए यह कदम उठाने को मजबूर है। प्रदर्शन कारियों ने कहा कि पेंशन की अदायगी होने का खामियाजा मुलाजिमों को भु्गतना पड़ रहा है। सरकार जब तक उनकी मांग को पूरा नहीं करती, प्रदर्शन जारी रहेंगे।
बस स्टैंड के बाहर सरकार के खिलाफ प्रदर्शन किया और पुतला भी फूंका।
{चौक पर सरकार का पुतला फूंककर की नारेबाजी {जनरल मैनेजर ने मौके पर आकर लिया मांगपत्र
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva